אורי שחק

אורי צבי שחק הוא איש עסקים ישראלי, יזם של חברות משחקי רשת וקזינו, ממייסדי החברות פלייטיקה וביץ' בם ואיש תקשורת.

ביוגרפיה 
אורי שחק הוא בנו של אמנון ליפקין-שחק. בשנת 2007 קיבל תואר ראשון במנהל עסקים ופילוסופיה מאוניברסיטת תל אביב.

מ-2004 שימש כמנהל מוצר בחברת ההימורים המקוונים 888 ובזרוע הפוקר שלה. ב-2008 מונה לסגן נשיא חברת face.com לזיהוי תווי פנים.

פלייטיקה 
ב-2010 הקים שחק יחד עם רוברט אנטוקול את חברת פלייטיקה שפיתחה משחקי קזינו חברתיים לטלפון חכם, שהמצליח שבהם הוא "סלוטומניה" . זמן קצר לאחר הקמתה נמכרה החברה לחברת המשחקים האמריקנית סיזרס (Caesars) , בסכום שהוערך בין 80 ל-90 מיליון דולר, באמצעות מותג הקזינו של החברה "Harrah’s". ביולי 2013 פרש שחק מפלייטיקה.

ביץ' בם 
ב-2015 הקימו שחק וגיגי לוי-וייס את ביץ' בם, המתמחה במשחקי קלפים ובשש בש לפייסבוק. בספטמבר 2021 נמכרה החברה לחברת משחקי ההייפר-קז'ואל  הצרפתית Voodoo , תמורת 300 מיליון דולר, ועוד 200 מיליון דולר שהותנו בעמידה ביעדים.

חיים אישיים 
היה נשוי לעיתונאית עינת פישביין, ושותף להקמת אתר החדשות המקום הכי חם בגיהנום. אב לשלושה.

הערות שוליים

קישורים חיצוניים

אנשי עסקים ישראלים
בוגרי אוניברסיטת תל אביב
יזמי היי-טק ישראלים
דירקטורים ישראלים